Ο **Φαμπιάν Κοζέρ** (γαλλικά: *Fabien Causeur*) (Βρέστη, 16 Ιουνίου 1987), είναι Γάλλος επαγγελματίας, διεθνής καλαθοσφαιριστής. Με ύψος 1.96 μέτρα, αγωνίζεται στη θέση του σούτινγκ γκαρντ. Από το 2017, παίζει στο Πρωτάθλημα Ισπανίας και στην Ευρωλίγκα για τη Ρεάλ Μαδρίτης.

Σταδιοδρομία
------------

Γεννήθηκε στη Βρέστη, της Γαλλίας, ξεκινώντας να παίζει επαγγελματικά από το 2005, στη γαλλική ομάδα Σαιν Τομάς Μπασκέτ Λε Αβρ. Τη σεζόν 2007-08, η ομάδα του κατάφερε να αγωνιστεί στο Eurocup, της επόμενης σεζόν. Τη σεζόν 2009-10 πήρε μεταγραφή στη γαλλική Σολέ Μπάσκετ, παραμένοντας εκεί έως και το 2012. Την επόμενη σεζόν πήρε μεταγραφή στην Μπασκόνια, όπου παρέμεινε έως και το 2016. Τη σεζόν 2015-16 είχε 10,3 πόντους, 3,1 ριμπάουντ και 2 ασίστ ανά ματς στην Ευρωλίγκα.

Τη σεζόν 2016-17, αγωνίστηκε στην Μπρόζε Μπάμπεργκ. Μέτρησε 11,9 πόντους, 4,3 ριμπάουντ, 2,8 ριμπάουντ, ενώ κατέκτησε και το βραβείο του MVP στη σειρά των τελικών του γερμανικού πρωταθλήματος με την Ουλμ κατακτώντας παράλληλα το Πρωτάθλημα Γερμανίας. Στην Ευρωλίγκα είχε 9,9 πόντους, 3,2 ριμπάουντ, 2,2 ασίστ ανά παιχνίδι. 

Στις 25 Ιουλίου του 2017, συμφώνησε με την Ρεάλ Μαδρίτης. Τη σεζόν 2017-18, κατέκτησε την Ευρωλίγκα, νικώντας στον τελικό την Φενέρμπαχτσε 85-80, με τον ίδιο να έχει 17 πόντους (1/3 δίποντα, 3/3 τρίποντα, 6/8 βολές) σε 24:23′. Σε 36 αγώνες στην Ευρωλίγκα μέτρησε 6.9 πόντους, 1,9 ασίστ και 1.6 ασίστ κατά μέσο όρο. Επίσης κατέκτησε και το Πρωτάθλημα Ισπανίας. Μάλιστα στις 15 Ιουνίου 2019, έφτασε τις τις 200 συνολικά συμμετοχές στην διοργάνωση. Στις 3 Ιουλίου 2019, ανανέωσε το συμβόλαιό του με την ομάδα, μέχρι το 2022. Στις 22 Σεπτεμβρίου 2019, κατέκτησε το ισπανικό Σούπερ Καπ. Στις 13 Σεπτεμβρίου 2020, κατέκτησε το τρίτο Σούπερ Καπ της καριέρας του. Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Στις 19 Μαΐου 2022, στον ημιτελικό του Final Four κόντρα στην Μπαρτσελόνα είχε 18 πόντους (5/10 δίποντα, 1/2 τρίποντα, 5/5 βολές), 2 ασίστ, 1 ριμπάουντ, 3 κλεψίματα και 18 PIR, βοηθώντας την Ρεάλ να προκριθεί στον τελικό. Συνολικά τη σεζόν 2021-22 στην Ευρωλίγκα κατέγραψε 7.7 πόντους, 2 ριμπάουντ, 1.7 ασίστ 28 συμμετοχές. Στις 19 Ιουνίου 2022, κατέκτησε το Πρωτάθλημα Ισπανίας για τρίτη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Ο ίδιος στον αγώνα τίτλου είχε 17 πόντους και 3 ριμπάουντ. Στις 7 Ιουλίου 2022, ανανέωσε το συμβόλαιό του μέχρι το 2024. Στις 25 Σεπτεμβρίου 2022, κατέκτησε το πέμπτο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την δεύτερη Ευρωλίγκα της καριέρας του. Ο ίδιος στον τελικό ξεχώρισε έχοντας 11 πόντους με 3/5 τρίποντα. Τη σεζόν 2022-23 στην Ευρωλίγκα μέτρησε 4 πόντους, 1.2 ασίστ και 1.1 ριμπάουντ σε 29 αγώνες. Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας, νικώντας στον τελικό 88-81.

Εθνική ομάδα
------------

Το 2007, ο Κοζέρ, έκανε και το ντεμπούτο του με τη Εθνική Γαλλίας, στο Ευρωπαϊκό πρωτάθλημα καλαθοσφαίρισης νέων ανδρών. Το 2010, έπαιξε και με την Εθνική Γαλλίας ανδρών, αφού συμπεριλήφθηκε στη λίστα της ομάδας, για το Παγκόσμιο Πρωτάθλημα Καλαθοσφαίρισης Ανδρών 2010. Επίσης, έπαιξε και στους Ολυμπιακούς Αγώνες του 2012.

Παραπομπές
----------

1. ↑  CAUSEUR, FABIEN HEIGHT: 1.96.
2. ↑  Profile at eurobasket.com
3. ↑  «Συμπαίκτης του Ζήση ο Κοζέρ (pic)». *SDNA*. 2 Αυγούστου 2016. Ανακτήθηκε στις 22 Μαΐου 2022.
4. ↑  «Threepeat und Sweep! Bamberg gewinnt drittes Spiel gegen Oldenburg und feiert den Titel / Causeur Finals-MVP». Αρχειοθετήθηκε από το πρωτότυπο στις 28 Φεβρουαρίου 2018. Ανακτήθηκε στις 1 Ιουνίου 2018.
5. ↑  «Comunicado Oficial: Fabien Causeur | Real Madrid CF» (στα es). *Real Madrid C.F. - Web Oficial*. 25 July 2017.. Ανακτήθηκε στις 25 July 2017.
6. ↑  «Así juega Fabien Causeur | Real Madrid CF» (στα es). *Real Madrid C.F. - Web Oficial*. 25 July 2017. Αρχειοθετήθηκε από το πρωτότυπο στις 2018-05-22.. Ανακτήθηκε στις 25 July 2017.
7. ↑  «Real Madrid is 2018 EuroLeague champion». *euroleague.net*. 20 May 2018. Αρχειοθετήθηκε από το πρωτότυπο στις 2018-05-31.. Ανακτήθηκε στις 20 May 2018.
8. ↑  «Τρέχει με... 200 στο ισπανικό πρωτάθλημα ο Κοζέρ (pic)». *SDNA*. 15 Ιουνίου 2019. Ανακτήθηκε στις 22 Μαΐου 2022.
9. ↑  «ΕΠΙΣΗΜΟ: Ανανέωσε κι ο Φαμπιάν Κοζέρ στη Ρεάλ! (pic)». *Eurohoops*. 3 Ιουλίου 2019. Ανακτήθηκε στις 12 Σεπτεμβρίου 2021.
10. ↑  «Ρεάλ Μαδρίτης: Η απονομή του τίτλου και οι πανηγυρισμοί (vids)». *SDNA*. 22 Σεπτεμβρίου 2019. Ανακτήθηκε στις 26 Σεπτεμβρίου 2019.
11. ↑  «Ρεάλ – Μπαρτσελόνα 72-67: "Βασιλικός" ο πρώτος τίτλος της σεζόν! (videos)». *Eurohoops*. 13 Σεπτεμβρίου 2020. Ανακτήθηκε στις 13 Σεπτεμβρίου 2020.
12. ↑  «Μπαρτσελόνα-Ρεάλ 83-88: Οι Μαδριλένοι πήραν το classico και τον πρώτο τίτλο της χρονιάς | Gazzetta». *www.gazzetta.gr*. Ανακτήθηκε στις 12 Σεπτεμβρίου 2021.
13. ↑  «Κοζέρ: Θυμήθηκε το '18 και έκανε…. τα ίδια! (videos)». *Eurohoops*. 19 Μαΐου 2022. Ανακτήθηκε στις 22 Μαΐου 2022.
14. ↑  «Ρεάλ: Η "Βασίλισσα" έριξε στο καναβάτσο την Μπάρτσα και ανέβηκε στο ΘΡΟΝΟ της! (videos)». *Eurohoops*. 19 Ιουνίου 2022. Ανακτήθηκε στις 19 Ιουνίου 2022.
15. ↑  «Ρεάλ: Ανανέωσε μέχρι το 2024 ο Κοζέρ | Gazzetta». *www.gazzetta.gr*. Ανακτήθηκε στις 7 Ιουλίου 2022.
16. ↑  «Ρεάλ: Πήρε τη ματσάρα κόντρα στη Μπαρτσελόνα και μαζί ένα ακόμα Supercopa! (videos)». *Eurohoops*. 25 Σεπτεμβρίου 2022. Ανακτήθηκε στις 25 Σεπτεμβρίου 2022.
17. ↑  «Η αθάνατη Ρεάλ Μαδρίτης σόκαρε τον Ολυμπιακό με καλάθι του Γιουλ και αναδείχθηκε πρωταθλήτρια Ευρώπης». *www.sport24.gr*. Ανακτήθηκε στις 21 Μαΐου 2023.
18. ↑  «Μάλαγα - Ρεάλ Μαδρίτης 81-88: Το Super Cup στη Μαδρίτη με Χεζόνια και Καμπάτσο | Gazzetta». *www.gazzetta.gr*. Ανακτήθηκε στις 8 Οκτωβρίου 2023.
19. ↑  Fabien CAUSEUR (FRA).

Εξωτερικοί σύνδεσμοι
--------------------

* Fabien Causeur at acb.com (Ισπανικά)
* Fabien Causeur at draftexpress.com
* Fabien Causeur at eurobasket.com
* Fabien Causeur at euroleague.net
* Fabien Causeur Αρχειοθετήθηκε 2016-08-18 στο Wayback Machine. at fiba.com (game center)
* Fabien Causeur at fiba.com (archive)
* Φαμπιάν Κοζέρ, επίσημος λογαριασμός στο Twitter.

  

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ρεάλ Μαδρίτης – τρέχον ρόστερ |
| --- |
|  |
| 0 | 
* 1 Κοζέρ
* 3 Ράντολφ
* 5 Ρούντι Φερνάντεθ
* 9 Ρέγιες
* 11 Καμπάτσο
* 14 Αγιόν
* 16 Γούστα
* 19 Πάντζαρ
* 20 Κάρολ
* 22 Ταβάρες
* 23 Γιούλ
* 24 Ντεκ
* 25 Πρέπελιτς
* 32 Κούζμιτς
* 33 Τόμπκινς
* 44 Τέιλορ

Προπονητής: Λάσο |  |

 |